Source: https://baschet.ro/liga-nationala-de-baschet-feminin/stiri/sambata-se-reia-liga-nationala-de-baschet-feminin-cu-faza-a-doua
Timestamp: 2020-04-01 01:16:50+00:00

Document:
Sâmbătă se reia Liga Națională de baschet feminin cu faza a doua - Baschet.ro | Totul despre Baschet
Sâmbătă se reia Liga Națională de baschet feminin cu faza a doua
Prima rundă din faza a doua a campionatului feminin are loc în acest weekend, cu meciuri din grupele A și B. Sâmbătă, 11 ianuarie, vor avea loc trei meciuri din prima grupă valorică:
Olimpia CSU Brașov - ACS Sepsi SIC (ora 17:00)
CSM Satu Mare - CS Universitatea Cluj-Napoca (ora 18:00)
FCC Baschet Arad - CSM Târgoviște (ora 18:30, FRB TV)
Olimpia Brașov a intrat pe ultima poziție în Grupa A valorică, în timp ce Sepsi ocupă prima poziție. Formația din Sfântu Gheorghe a avut câștig de cauză în ambele meciuri directe din sezonul regulat, scor 76-43 pe teren propriu și 88-61 în deplasare.
CSM Satu Mare ocupă locul doi în clasamentul Grupei A, iar echipa universitară a intrat în faza a doua pe locul cinci. Ultimul confruntare directă dintre cele două a avut loc chiar acum o săptămână, sătmărencele reușind să se impună pe malul Someșului cu scorul de 54-77. În partida tur din sezonul regulat, Satu Mare a câștigat acasă cu 68-54.
Cel mai interesant duelul al etapei are loc în Sala Sporturilor ”Victoria” din Arad, acolo unde își dau întâlnire două mari rivale, care au jucat de multe ori partide cu trofeul pe masă. Meciul dintre FCC Baschet Arad și CSM Târgoviște va fi transmis în format live video pe youtube de către FRBTV. Aflându-se pe locurile 3 și 4, cele două echipe s-au întâlnit în acest sezon în Cupa României în luna octombrie. A fost atunci 60-53 pentru Târgoviște pe teren propriu și 78-37 pentru galben-albastre în returul din vestul țării.
În grupa B valorică sunt programate următoarele meciuri:
CSU Rookies Oradea - BC Sirius Târgu Mureș (sâmbătă, ora 13:00)
CS Agronomia București - CS Rapid București (sâmbătă, ora 17:00)
Phoenix Știința Constanța - CSM Alexandria (duminică, ora 18:00)
Citeste ultimele stiri despre BC Sirius Mureșul Târgu Mureș, CS Agronomia București, CS Phoenix Știința Constanța, CS Rapid București, CS Universitatea Cluj-Napoca, CSM Alexandria, CSM Satu Mare, CSM Târgoviște, CSU ACS Rookies Oradea, FCC Baschet Arad, Olimpia CSU Braşov, Sepsi SIC Sf. Gheorghe

References: CSM 
 CSM 

CSM 
 CSM 
 CSM 
 CSM 
 CSM 
 CSM